[{"text_idx": "#000000", "text": "Toimunud so\u0303ja- ja katastroofimeditsiini konverentsid"}, {"text_idx": "#000001", "text": "Kaitseva\u0308e teaduspa\u0308eva ja\u0308lgis veebis u\u0308le 700 inimese"}, {"text_idx": "#000002", "text": "So\u0303jateaduse edendamisel on olulisel kohal koosto\u0308o\u0308 kaitseva\u0308elaste ja tsiviilteadlaste vahel."}, {"text_idx": "#000003", "text": "Kaitseva\u0308e u\u0308hendatud o\u0303ppeasutused korraldasid ta\u0308na kaitseva\u0308e teaduspa\u0308eva, mida ja\u0308lgis kohapeal ja otseu\u0308lekandena internetis enam kui 700 inimest."}, {"text_idx": "#000004", "text": "Teaduspa\u0308eval arutlesid eksperdid, milliseid teemasid peaks rahvuslik so\u0303jateadus uurima ning kuidas saadud uurimistulemusi rakendada so\u0303jalise vo\u0303imsuse suurendamiseks."}, {"text_idx": "#000005", "text": "O\u0303ppeasutuste u\u0308lem kolonel Martin Herem ro\u0303hutas oma so\u0303navo\u0303tus so\u0303jateaduse potentsiaali magistrio\u0303ppes. \u201cKa u\u0308lio\u0303pilasto\u0308o\u0308de kirjutamine ja juhendamine peaks olema senisest su\u0308steemsem, toetades u\u0308hest ku\u0308ljest valdkonna ekspertide ettevalmistust, kuid ta\u0308iendama ka juhendajate teadmisi konkreetsel uurimissuunal,\u201d u\u0308tles Herem."}, {"text_idx": "#000006", "text": "Teaduspa\u0308eva eesma\u0308rgiks oli tuua kokku Eesti so\u0303jateaduse arendamisest huvitatud inimesed, et vo\u0303imaldada neil omavahel infot vahetada ja kontakte luua. Konverentsil esinesid ettekannetega kaitseva\u0308e ohvitserid ja tsiviilteadlased, kes ra\u0308a\u0308kisid teadus- ja arendustegevuse rollist kaitseva\u0308e arendamises ja Eesti teadusasutuste kogemuste vo\u0303imalikust kaasamisest so\u0303jateaduses. Osalejate seas oli lisaks kaitseva\u0308elastele Tartu U\u0308likooli, Tallinna U\u0308likooli, Tallinna Tehnikau\u0308likooli ja teiste ko\u0303rgkoolide teadlasi ning u\u0308lio\u0303pilasi."}, {"text_idx": "#000007", "text": "Internetis oli teaduspa\u0308eva vo\u0303imalik ja\u0308lgida kaitseva\u0308e kodulehe, o\u0303ppeasutuste kodulehe ning Postimehe vahendusel. Teaduspa\u0308eva ettekanded ja arutelud on ja\u0308relvaadatavad aadressil "}, {"text_idx": "#000008", "text": "Teaduspa\u0308eva korraldas KVU\u0308O\u0303A rakendusuuringute keskus, millest kujuneb tulevikus rahvusliku so\u0303jateaduse nurgakivi."}, {"text_idx": "#000009", "text": "Tule vaata ringi Kaitseva\u0308e Akadeemia peahoones"}, {"text_idx": "#000011", "text": "Karja\u0308a\u0308r maava\u0308es Karja\u0308a\u0308r mereva\u0308es Karja\u0308a\u0308r o\u0303huva\u0308es"}, {"text_idx": "#000013", "text": "O\u0303ppeto\u0308o\u0308vaatlus Mentorlus H.U.V.I. seminarid Ka\u0308Ru kohvipausid"}]